
I ОПШТИ ПОДАЦИ 

	ИНВЕСТИТОР: 
 
	Град Београд, Градска управа града Београда, Секретаријат за комуналне и стамбене послове,
Дирекција за грађевинско земљиште и изградњу Београда Ј.П. 

	ПРЕДМЕТ: 
 
	Израда техничке документација и извођење радова на изградњи спортских објеката – оквирни споразум

	ЛОКАЦИЈА: 
	Београд




II ПРЕДМЕТ ЈАВНЕ НАБАВКЕ 

Предметном јавном набавком обухваћена је израда техничке документације и  извођење радова на изградњи спортских објеката на територији Београда
Планиране локације за реализацију јавне набавке наведене су у Пројектном задатку који је саставни део конкурсне документације: 
1. Спортско рекреативни центар , ГО Лазаревац
2. Спортско рекреативни центар у Алтини, ГО Земун
3. Спортско рекреативни центар, ГО Гроцка
4. Спортско рекреативни центар у Борчи, 

III ОБИМ ПОСЛА


A. УСЛУГЕ ИЗРАДЕ ПОДЛОГА

(1) Геодетско снимање и израда оверене катастарско топографске подлоге у аналогној и дигиталној форми, а у складу са Законом.
(2) Израда пројекта препарцелације и геодетског обележавања за формирање грађевинске парцеле и прибављање уверења о формирању са пратећом копијом плана.
(3) Елаборат о геотехничким условима изградње 



B. УСЛУГЕ ИЗРАДЕ ТЕХНИЧКЕ ДОКУМЕНТАЦИЈЕ И ОБАВЕЗЕ ПРОЈЕКТАНТА

Услуге ће се састојати из пројектовања, припрема цртежа, описа, спецификација, и координације у циљу израде Идејних и Главних пројеката и реализације изградње објекта, и то: Архитектонски пројекат, пројекат спољашњег уређења; пројекат конструкције; пројекте инсталација као и све потребне посебне пројекте потребне за изградњу и добијање употребне дозволе за објекте као и за припадајуће спољно уређење.

1. ФАЗА ИДЕЈНОГ РЕШЕЊА

(1) Идејно решење се израђује за потребе прибављања одобрења Инвеститора, као део Урбанистичког пројекта и прибављања локацијских услова.
(2) Добављач ће по увођењу у посао израде техничке докуементације и рада Пројекту имати консултације са Инвеститором и Корисником на иницијалном састанку, на коме ће се анализирати/појаснити Пројектни задатак те сагледати просторне и функционалне потребе и ограничења и дефинисати Пројектни задаци за све струке.
(3) Концептуална просторна организација, укључујући и спољно уређење мора бити достављена Инвеститору на преглед и одобрење пре наставка израде Идејног решења у складу са Правилником о садржини, начину и поступку израде и начину вршења контроле техничке документације према класи и намени објеката. 
(4) Очекивани рок за израду концепта из тачке (3) је 20 календарских дана након иницијалног састанка и консултација са Инвеститором и Корисником.
(5) Идејно решење мора бити усклађено са планским документом и довољно за утврђивање услова за пројектовање и прикључење: БРГП, габарит, хоризонтална и вертикална регулација, положај на парцели, приступ парцели, унутрашња просторна организација, капацитети и начин прикључења на комуналну и другу инфраструктуру, спољно уређење.
(6) Идејно решење мора садржати и 3Д приказ објекта у окружењу.
(7) Максимални рок за израду Идејног решења за потребе прибављања локацијских услова је 30 календарских дана од иницијалног састанка и консултација са Инвеститором и Корисником.



2. ФАЗА ПРОЈЕКТА ПРИПРЕМНИХ РАДОВА


Добављач ће одмах по одобрењу Идејног решења од стране Инвеститора отпочети са израдом Главног пројекта припремних радова и организације градилишта у циљу обезбеђења потребних услова за извођење радова. Такав Главни пројекат ће уз Локацијске услове бити предат надлежним органима за грађевинску дозволу за припремне радове.







3. ФАЗА ПРОЈЕКТА ЗА ГРАЂЕВИНСКУ ДОЗВОЛУ
      И ПРОЈЕКАТ ЗА ИЗВОЂЕЊЕ РАДОВА


(1) Пре почетка израде Главних пројеката Добављач ће доставити Списак књига (свезака) техничке документације коју ће Добављач израдити, по свим техничким фазама израде техничке документације– струкама, са дефинисаним одговорним Пројектантом за сваку књигу (свеску)
(2) На основу идејног пројекта који је одобрио Инвеститор, Добављач је обавезан да припреми документацију у обиму потребном  за исходовање Грађевинске дозволе, односно у обиму потребном за извођење радова на изградњи објекта . Документација ће се заснивати на разради и проширивању документације идејног пројекта и на основу достављених примедби и коментара идејног пројекта од стране Инвеститора.
(3) Добављач је обавезан да припреми 100% комплетну документацију укључујући комплетне, у потпуности дескриптивне, детаљне и усклађене цртеже и спецификације које су у потпуности у складу са захтевима одређеним за радове на пројекту.
(4) Добављач ће преузети пуну одговорност за пројектну документацију, укључујући и постојаност пројекта, спецификацију и пројектантски надзор над изградњом за све сегменте рада.
(5) Добављач ће припремити Документа за изградњу довољно детаљно да задовољи сва прописана одобрења, да обезбеди добављачима и грађевинском особљу довољно упутстава да изводе Радове, и да опише функционисање завршених Радова.
(6) Техничка документација, када се сматра спремна за преглед, биће предата Представнику Инвеститора на одобрење а пре подношења захтева за Грађевинску дозволу. „Период одобрења” значи период од највише 6 радних дана рачунајући од дана доставе на преглед и Добављачеву напомену да се та документа сматрају спремним како за оцењивање пре изградње тако и за употребу. Ако Инвеститора у овом периоду за оцењивање обавести Извођача да Документа о Изградњи не задовољавају Захтеве Инвеститора (у наведеном обиму), та документа ће бити поправљена, поново поднета и оцењена у складу са овим Чланом, о трошку Добављача.
(7) За сваки део Радова, осим у обиму у ком је претходна сагласност Инвеститора већ добијена, уколико Добављач жели да измени пројекат или документ који је претходно био поднесен на оцену пре изградње, он ће одмах обавестити Инвеститора и затим поднети исправљена или нова документа на оцењивање пре изградње.
(8) Цртежи и спецификације треба да садрже довољно информација и података који ће омогућити Инвеститору да одреди врсту и квалитет материјала  који су потребни за завршетак уговореног посла. 
Спецификације ће бити компатибилне са техничким условима и захтевима Инвеститора из ове Конкурсне документације и биће посебно усклађене и детаљне у складу са пројектом. Спецификације ће садржати опис материјала, система и опреме, стручност, квалитет и критеријуме перформанси који су неопходни за изградњу пројекта.
(9) Обим документације Пројекта за дозволу и Пројекта за извођење ће бити у складу са важећим законом и Правилником или следећим усвојеним релевантним документом који ће овај заменити.
(10) Максимални рок за израду ПГД пројекта за потребе прибављања грађевинске дозволе надлежног органа је 60 календарских дана од завршетка фазе идејног пројекта.
(11) Рокови израде Пројекта за извођење морају бити усклађени са технологијом градње и потребним временом за преглед документације од стране Инвеститора а пре почетка израдње. Пројекти за извођење конструкције објекта морају бити завршени у року од 15 календарских дана од предаје ПГД Инвеститору.

4. ОРГАНИЗАЦИЈА ТЕХНИЧКЕ КОНТРОЛЕ ДОКУМЕНТАЦИЈЕ

(1) Добављач је у обавези да сноси трошкове организације вршења Техничке контроле свих пројеката у складу са Законом. 
(2) Цена за ове радове мора бити укључена у цену израде Техничке документације и посебно исказана.
(3) Добављач је дужан да ефикасно и правовремено сарађује са вршиоцем техничке контроле документације, обзиром да је рок за вршење техничке контроле везан за време израде пројектне документације.
(4) Добављач ће обезбедити да Извештај о извршеној техничкој контроли Главних пројеката буде достављен Инвеститору у року од 15 календарских дана од дана комплетирања пројеката за грађевинску дозволу.


5. ИЗРАДА ПРОЈЕКАТА ИЗВЕДЕНОГ ОБЈЕКТА

У случају евентуалних одступања током извођењу радова од пројеката на основу којих је издата Грађевинска дозвола у обиму која законски  предвиђају израду пројеката изведених објеката, као и у случају одступања која су битна за употребу, одржавање и сервисирање објекта, Добављач ће израдити Пројекте изведеног објекта  за све пројекте који су предмет техничког пријема објекта а за потребе исходовања Употребне дозволе за објекат и за потребе несметаног функционисања и коришћења објекта.

6. ОДГОВОРНОСТ ПРЕМА НАДЛЕЖНИМ ОРГАНИМА КОЈИ ИЗДАЈУ ОДОБРЕЊА 

(1) Добављач је обавезан да припреми потребну документацију (цртеже, захтеве, описе и др.) за прибављање неопходних услова, сагласности и одобрења од релевантних органа власти, јавних комуналних и осталих предузећа, и  која се траже за време и након завршетка овог пројекта у складу са законским обавезама и разним грађевинским и другим прописима. 
(2) Добављач је обавезан да информише Инвеститора, у писаној форми,  о процесу, формалностима и поднесцима који су потребни, као и да помаже Инвеститору у процесу прибављања свих тих одобрења. 
(3) Инвеститор ће сносити трошкове неопходних административних такси и трошкове прибављања услова и сагласности надлежних органа.
(4) Добављач мора да води рачуна о испуњавању законских, техничких и безбедносних захтева како не би дошло до обуставе радова, новчаних казни, штете, грешака, недостатака и незгода. Добављач је обавезан да ради одговорно, компетентно и пажљиво.



7. ВРЕМЕНСКИ ПЛАН / ДИНАМИКА ПРОЈЕКТОВАЊА

(1) Добављач је у обавези да сву наведену техничку документацију изради у уговореном року. Као почетак израде сматра се дан увођења Добављача у посао тј. заводни датум Записника о увођењу у посао, а укупан рок завршетка посла подразумева предају комплетне и верификоване техничке документације и изведене радове.
(2) Добављач је обавезан да припреми предлог детаљног временског плана пројектовања укључујући и све кључне догађаје и активности у припремању свих фаза техничке документације, као и време за преглед докумената од стране Инвеститора пре извођења радова и друга времена за остала подношења, одобрења и сагласности а све у складу са временским планом целокупног Пројекта. 

8. ИЗВЕШТАВАЊЕ И КОМУНИКАЦИЈА СА ИНВЕСТИТОРОМ

(1) У току фазе израде пројекта, Добављач је обавезан да доставља Инвеститору двонедељне извештаје о напретку пројектовања и процесу рада, као и да у писаној форми обавештава Инвеститора о координационим састанцима и дискутованој проблематици у форми записника. 
(2) У току фазе израде пројекта, Добављач је обавезан да често консултује Инвеститора и са њим координира рад у складу са његовим захтевима а у вези са временским оквиром, трошковима и квалитетом.
(3) Добављач ће у договору са Инвеститором направити измене које су неопходне како би испунио Инвеститорове захтеве.

9. ФАЗА НАДЗОРА ИЗГРАДЊЕ И ЗАВРШЕТКА ПРОЈЕКТА

(1) Пројектант је обавезан са обезбеди све цртеже, спецификације и друге информације за које је одговоран према овом Уговору у складу са динамиком изградње.
(2) Пројектант ће бити доступан за консултације са Инвеститором у току изградње.
(3) Добављач ће пружати све услуге које су неопходне како би се прибавила сва потребна законска одобрења и друге дозволе које захтевају органи са регулаторним или законским овлашћењима, а који су надлежни за овај пројекат.
(4) Добављач  је обавезан да обезбеди: 
(a) Да Пројектант присуствује и учествује на састанцима који се тичу пројектовања, извођења  и координације.
(b) Да Пројектант одржава регистар пројектних цртежа који се користе током извођења радова.
(c) Да Пројектант пружи интерпретације и објашњења цртежа и спецификација. Такве интерпретације ће бити пружене без одлагања и биће у складу са наменом цртежа и спецификација. Када је потребно, то ће обухватати и припрему, репродукцију и дистрибуцију додатних цртежа и спецификација. 
(d) Да Пројектант неће вршити измене одобрених цртежа и спецификација на лицу места без писмене сагласности Наручиоаца.
(e) Да се радови изводе у складу са одобреном пројектно-техничком документацијом, постојећим техничким прописима, нормативима и стандардима који важе за изградњу предметних објеката, односно радова ове врсте, те да уграђује материјале и опрему који по квалитету одговарају техничкој документацији, техничким условима, прописаним стандардима и о томе достави одговарајуће доказе њиховог квалитета; 
(f) Да на изведене радове добије позитиван налаз комисије за технички преглед и употребну дозволу.
(g) Да обезбеди Именовано тело за редован преглед изведених радова  и опреме за дечија игралишта у складу са Правилником о безбедности дечијих игралишта ("Службени гласник РС", број 41 од 11. јуна 2019.) и достави Извештај о прегледу оверен од стране Именованог тела.

10. ДОСТАВА ТЕХНИЧКЕ ДОКУМЕНТАЦИЈЕ СВИХ ФАЗА ПРОЈЕКТОВАЊА

(1) Добављач је  у обавези да формира документацију и Дирекцији за грађевинско земљиште и изградњу Београда Ј.П. преда:  у аналогној форми према табели у наставку:

	Геодетско снимање и израда оверене катастарско топографске подлоге у аналогној и дигиталној форми, а у складу са Законом.
	
1

	Израда пројекта препарцелације и геодетског обележавања за формирање грађевинске парцеле и прибављање уверења о формирању са пратећом копијом плана.
	
3

	Елаборат о геотехничким условима изградње 
	3

	Идејно решење
	2

	Пројекат припремних радова
	3

	Пројекат за грађевинску дозволу
	3

	Пројекат за извођење
	3

	Плана превентивних мера заштите на раду
	3

	Пројекта изведеног стања (уколико дође до одступања од пројекта за Извођење радова)
	
3



(2) Комплетну  техничку документацију (текстуалну, предмерску/предрачунску и графичку треба доставити документацију) треба доставити и у дигиталном облику (активна форма – дwг, доц, xлс и сл. формати и неактивна форма - ПДФ формат и сл, све у договору са Дирекцијом за грађевинско земљиште и изградњу Београда Ј.П), на ЦД-у  у 3 примерка. 
(3) Добављач је у обавези да достави техничку документацију у дигиталној форми примерено обједињеној процедури електронским путем, сагласно важећем Закону о планирању и изградњи и другим подзаконским актима којима се ближе уређује ова област (правилницима, упутствима и сл.).
(4) Предмери/предрачуни морају да буду урађени у Еxцел-у. 




C. ИЗВОЂЕЊЕ РАДОВА И ОБАВЕЗЕ ИЗВОЂАЧА


1. Предвиђено је извођење свих радова по Техничкој документацији коју израђује Добављач, свих радова неопходних за правовремено добијање Употребне дозволе, и извршење свих активности и спровођење мера за поштовање и испуњење свих законских услова, процедура, стандарда и техничких услова за извођење радова до добијања Употребне дозволе.
2. Добављач је обавезан да сагледа обим и врсту предметног посла, оствари увид у расположиву планску документацију,  изврши експертски обилазак терена прегледа и провери градилиште, његову околину и ограничења и прикупи све расположиве информације, да процени обим и природу посла (услуга и радова), материјала, опреме и инсталације потребног за извођење и завршетак радова, прилазе до градилишта, смештај (који ће му можда бити потребан), постојеће изворе за снабдевање електричном енергијом и водом, као и све остале ресурсе који су од утицаја за извођење радова, да се упозна у свему са обавезама које се односе на плаћање локалне комуналне таксе за раскопавање и заузеће саобраћајних површина и других такса, пореза и осталих накнада које су прописане законом и другим прописима органа власти и управе, да изврши увид у податке из катастра подземних инсталација.
3. Добављач је сагласан да је прикупио све информације које су сваком искусном добављачу потребне у погледу ризика, непредвиђених расхода и свих других околности које могу да утичу или се могу одразити на извођење и завршетак посла.
4. Подношењем понуде Добављач потврђује да је у потпуности упознат са напред наведеним и да посао може извести стручно и квалитетно, у уговореном року и по уговореној цени.
5. Обзиром да ће тачан обухват извођења радова бити дефинисан Техничком документацијом, следеће групе радова које су побројане треба посматрати као Генерални показатељ Обима посла Извођења радова:

(1) Припремни радови
· Чишћење и обележавање локације
· Формирање градилишта (ограда, капије, чуварска служба....)
· Формирање градилишне инфраструктуре (струја, вода, телефон, канцеларије, тоалети..)
· Формирање осталих градилишних елемената
· Земљани радови
· Бетонски радови
· Армирано-бетонски радови 
· Изолатерски радови

(2) Извођење радова - Објекат
· Грађевински радови
· Земљани радови
· Бетонски радови
· Армирано Бетонски радови
· Челичарски радови
· Тесарски радови
· Зидарски Радови
· Грађевинско-занатски и занатски радови
· Електроенергетски радови
· Телекомуникациони системи
· Инсталације водовода и канализације и хидрантске мреже
· Инсталације грејања, хлађења и вентилације
· Инсталације стабилног система за гашење пожара

(3) Изградња Инфраструктуре унутар грађевинске парцеле
· Спољно уређење
· озелењавање и инвестиционо одржавање до техничког пријема
· мобилијар и реквизити
· Саобраћајнице и стазе
· геодетско обележавање
· израда коловозне конструкције
· израда конструкције стаза и тргова
· Сигнализација
· хоризонтална
· вертикална 
· светлећа
· Кабловска мрежа 10kV 
· Грађевински радови
· Електромонтажни радови
· Снимање, испитивање и трошкови
· Спољно осветљење

(4) Прикључење инфраструктуре на дефинисане прикључке

(5) Израда и прикупљање све неопходне документације за Изградњу објекта и Технички преглед објекта
· Атести
· Испитивања
· Тестирање
· Упутства
· Градилишна документација
· Обука
· Документација за инфраструктурна и остала прикључења
· Све остало неопходно за Технички преглед

6. ОРГАНИЗАЦИЈА ТЕХНИЧКОГ ПРЕГЛЕДА
(1) Организовање прегледа Противпожарне Полиције
(2) Организовање свих осталих неопходних прегледа и пријема
(3) Исходовање свих неопходних услова, сагласности, решења, дозвола и др.
(4) Организовање коначног Техничког прегледа

7. ОСТАЛЕ ОБАВЕЗЕ
(1) Обезбеђење канцеларије на градилишту за представника Наручиоца и Стручног надзора /Обезбеђивање електричне енергије, воде и сл. за потребе изградње објеката
(2) Плаћање трошкова електричне енергије, воде и сл. за потребе изградње објеката
(3) Обезбеђење и чување градилишта

8. ДИНАМИЧКИ ПЛАН И ОРГАНИЗАЦИЈА ГРАЂЕЊА

(1) Добављач ће у року од 5 дана од дана потписивања Записника о увођењу у посао изградње, доставити Инвеститору детаљни динамички план изградње и завршетка пројекта, који треба да се заснива на уговореном року завршетка свих обавеза Добављача, односно утврђеним међуроковима- кључним датумима или међуроковима који произилазе из технолошке условљености редоследа извршења радова.
(2) Инвеститор ће одобравати детаљни динамички план, а у току радова зависно од развоја ситуације може захтевати допуне и прераде истог. Извођач је обавезан да у погледу планирања извршења радова поступи по свим захтевима Инвеститора.
(3) Извођач ће припремити детаљне недељне динамике извођења радова, која обухватају међусобна преклапања како би се осигурао континуитет рада на Градилишту.
(4) У сваком тренутку у току извођења радова,  Извођач радова ће имати одговарајућег Одговорног Извођача радова у складу са Законом о планирању и изградњи, као и одговарајуће квалификоване инжењере на локацији, који ће бити Одговорни извођачи радова појединих техничких фаза изградње објеката (Конструкција и грађевински радови, Грађевинско занатски радови, термотехничке инсталације, Електроенергетске инсталације, Телекомуникационе и сигналне инсталације, Инсталације Водовода и канализације, и др).
(5) Инвеститора задржава право да, о трошку Извођача радова, обустави радове уколико Одговорни извођач радова или било који од Одговорних извођача појединих техничких фаза изградње објеката није/нису присутни на локацији.
(6) Извођач ће у року од 5 дана од дана потписивања Записника о увођењу у посао изградње, поднети Инвеститору на одобрење име и детаље о особи коју Извођач намерава да именује као свог Представника. Представник Извођача је наименовано лице Извођача које ће испред Извођача руководити, контролисати, администрирати и планирати/координисати све уговорене радове Извођача у тесној сарадњи са Инвеститором и Надзорним органом.
(7) Представник Извођача ће бити одговоран за комуникацију и извештавање Инвеститора и Надзорног органа по свим питањима који се тичу уговорених радова и обавеза Извођача по потписаном уговору.
(8) Представник Извођача ће примати (у име Извођача) сва обавештења, инструкције, сагласности, одобрења, потврде, одлуке и остало општење наведено у Уговору. Кад год Представник Извођача намерава да буде одсутан са Градилишта, треба да именује одговарајуће лице као замену и о томе обавести Инвеститора.
(9) Представник Извођача ће присуствовати редовним састанцима у вези са напредовањем радова на градилишту са Инвеститором, Пројектантом и Надзорним органом, у договореним временским интервалима (не краћим од две недеље). 
(10) Извођач ће благовремено прибавити детаљна упутства за руковање и одржавање, гаранције и инструкције произвођача, и планове који приказују промене извршене током изградње и разлику између оригиналног пројекта и готовог објекта и исте достави Инвеститору и Надзорном органу.
(11) Извођач ће омогућити несметано извођење радова изван градилишне ограде свим извођачима на изградњи јавне инфраструктуре.



9. НАДЗОР

(1) Инвеститор ће на градилишту обезбедити и стручни Надзор грађења објекта односно извршења радова, са дужностима и овлашћењима сагласно постојећем Закону.
(2) Извођач је дужан да активно сарађује са Надзорним органом, те обезбеди присуство овлашћеног Представника Извођача  на састанцима који ће се одржавати најмање једном у две недеље.
(3) Извођач је дужан да у току радова на градилишту уредно води и ажурира књигу инспекције, грађевинску књигу и грађевински дневник, те сву другу прописану документацију, као и да на градилишту чува сву Инвестиционо-техничку, уговорну, извођачку и осталу градилишну документацију, са свим атестима о извршеним испитивањима и анализама уграђеног грађевинског материјала и квалитету и количинама изведених Радова, као и да у свако доба дозволи преглед те документацији овлашћеним представницима Инвеститора и органима спољне контроле.
(4) Извођач је дужан да најкасније 5 (пет) дана пре завршетка Радова на текућој активности из динамичког плана поднесе писмени извештај Стручном надзору и затражи, уписом у грађевински дневник, поступак контроле квалитета и утврђивање количине изведених Радова и њихов претходни пријем, посебно ако би се, даљим извођењем Радова онемогућио преглед тих изведених Радова (услед покривања и сл.). На  основу извршене контроле квалитета и количина изведених Радова ће се ажурирати грађевинска књига.


10. КВАЛИТЕТ МАТЕРИЈАЛА И РАДОВА

Извођач је обавезан да правовремено обезбеди све материјале за извођење привремених и сталних радова, водећи рачуна о стању на тржишту, процедури увоза и слично.
Извођач је обавезан да при набавци материјала обезбеди квалитет прописан овим Техничким условима, важећим стандардима и другим прописима и да о томе прибави одговарајуће атесте.
Пре допреме на градилиште Извођач радова је обавезан да за сваки материјал прибави предходну сагласност Инвеститора и/или његовог Представника (Надзорног орган) који ће дати сагласност на основу одговарајућег атеста произвођача или резултата предходних испитивања на репрезентативним узорцима. Давање сагласности од стране Инвеститора не ослобађа Извођача одговорности за квалитет целокупне испоруке материјала, који Инвеститор може контролисати у сваком тренутку извршења радова.
Извођач је обавезан да сав материјал за који се прописаним поступком утврди да не одговара прописаном квалитету, уклони са градилишта о свом трошку.
Извођач је такође обавезан да неквалитетно изведене радове доведе на ниво прописаног квалитета о свом трошку. Извођач може дати предлог методологије коју жели да примени у радовима поправки. Ови предлози подлежу одобрењу Надзорног органа, који ће поправак квалитета одобрити онда када буде извршен у потпуности у складу са овим условима.


IV ПРОЈЕКТНИ ЗАДАТАК


За сваку од локација на којој ће се градити спортски објекти биће обезбеђен Пројектни задатак и Информација о локацији.

Објекти ће се пројектовати и градити у складу задатим Програмским садржајем из Пројектног задатка, Информацијом о локацији и позитивним законским прописима.

